ΓΡΑΠΤΗ ΕΡΩΤΗΣΗ E-2382/99

υποβολή: Bart Staes (Verts/ALE) προς την Επιτροπή

(16 Δεκεμβρίου 1999)

Θέμα: Ο αντίκτυπος στην περιοχή της Μεσημβρινής Αφρικής από τη Συμφωνία Εμπορίου, Ανάπτυξης και Συνεργασίας με τη Νότιο Αφρική

Η συμφωνία Εμπορίου Ανάπτυξης και Συνεργασίας μεταξύ της Ευρωπαϊκής Ένωσης και της Δημοκρατίας της Νότιας Αφρικής εγκρίθηκε προσφάτως. Βάσει αυτής, η αγορά της Νότιας Αφρικής θα ανοίξει για το 86 % των προϊόντων της ΕΕ. Τα 15 κράτη μέλη της ΕΕ θα ανοίξουν τις αγορές τους για το 95 % των προϊόντων της Νότιας Αφρικής. Εφόσον η Νότια Αφρική είναι μέλος δύο περιφερειακών συνθηκών αυτή η συμφωνία θα έχει αντίκτυπο και σε άλλες χώρες στην περιφέρεια.

Η Νότιος Αφρική έχει συμπτύξει μαζί με την Μποτσουάνα, τη Ναμίμπια, το Λεσότο και την Σουαζιλάνδη, τελωνειακή ένωση. Αυτές οι 5 χώρες δεν επιβάλουν τέλη εισαγωγής στα αμοιβαία σύνορα. Κατ αυτόν τον τρόπο τα προϊόντα της ΕΕ μέσω Νότιας Αφρικής θα κυκλοφορούν στο εμπόριο χωρίς τέλη. Και τούτο παρόλον ότι η Μποτσουάνα, η Ναμίμπια, το Λεσότο και η Σουαζιλάνδη εξαρτώνται σε μεγάλο βαθμό, όσον αφορά τα έσοδά τους, από τα τέλη εισαγωγής. Παράλληλα η Νότια Αφρική διαπραγματεύεται μέ 10 άλλες χώρες της Κοινότητας για την Ανάπτυξη της Νότιας Αφρική (ΚΑΝΑ) την ελευθεροποίηση του εμπορίου. Εφόσον δεν επιτυγχάνεται συμφωνία οι επιχειρήσεις από τις χώρες ΚΑΝΑ δυσκολεύονται περισσότερο να αποκτήσουν πρόσβαση στην αγορά της Νότιας Αφρικής απ ότι οι ανταγωνίστριές τους στην ΕΕ.

Στις 22 Σεπτεμβρίου 1998, ο κ. Pinheiro απαντώντας στην γραπτή ερώτηση Ε-2287/98(1) του κ. Jaak Vandemeulebroucke ανέφερε ότι «η Επιτροπή πιστεύει ότι η εν λόγω συμφωνία θα έχει ευνοϊκό και δυναμικό οικονομικό αντίκτυπο τόσο στη Νότια Αφρική όσο και στις άλλες χώρες της Περιοχής».

1. Πόσα ήταν τα έσοδα από την είσπραξη τελών εισαγωγής στην Μποτσουάνα, Ναμίμπια, Λεσότο και Σουαζιλάνδη στα προϊόντα τις ΕΕ κατά τα έτη 1995, 1996, 1997, 1998 και 1999;

2. Σε τί ύψοςπολογίζεται να φθάσουν τα έσοδα από τα τέλη εισαγωγής στα προϊόντα της ΕΕ στην Μποτσουάνα, τη Ναμίμπια, το Λεσότο και την Σουαζιλάνδη κατά τα έτη 2000 και 2001;

3. Ποιοί δείκτες καθιστούν εμφανή τον «ευνοϊκό και δυναμικό οικονομική αντίκτυπο» της συμφωνίας στην Μποτσουάνα, τη Ναμίμπια, το Λεσότο και τη Σουαζιλάνδη;

4. Ποιοί δείκτες κάνουν εμφανή τον «ευνοϊκό και δυναμικό οικονομικό αντίκτυπο» της συμφωνίας στιςπόλοιπες χώρες ΚΑΝΑ;

(1) ΕΕ C 118 της 29.4.1999, σελ. 51.

Απάντηση του κ. Nielson εξ ονόματος της Επιτροπής

(25 Ιανουαρίου 2000)

Μια λεπτομερής μελέτη, που χρηματοδοτείται από την Επιτροπή, έχει αναληφθεί από το ίδρυμα της Μποτσουάνα για την ανάλυση της αναπτυξιακής πολιτικής (BIDPA) με σκοπό να αξιολογήσει τον πιθανό αντίκτυπο της συμφωνίας ελεύθερων συναλλαγών (ΣΕΣ) μεταξύ Κοινότητας/Νότιας Αφρικής (ΝΑ) στις οικονομίες της Μποτσουάνα, του Λεσόθο, της Ναμίμπια και της Σουαζιλάνδης (BLNS) και για να προωθήσει συστάσεις που θα επιτρέψουν στα κράτη BLNS να μεγιστοποιήσουν τα αναμενόμενα οφέλη ελαχιστοποιώντας ταυτόχρονα τα οποιαδήποτε πιθανά δυσμενή αποτελέσματα.

Τα μέσα ετήσια εισοδήματα (ως % του ΑΕΠ) που προέρχονται από την κοινή πηγή εισοδήματος για τις χώρες BLNS είναι: Μποτσουάνα: 17.1 %, Λεσόθο: 41.7 %, Ναμίμπια: 27.6 % και Σουαζιλάνδη: 44.8 %.

Οι εκτιμώμενες επιπτώσεις της συμφωνίας εμπορικής ανάπτυξης και συνεργασίας (TDCA) (μείωση των κοινών εσόδων λόγω των χαμηλότερων δασμών) στα συνολικά εισοδήματα των χωρών BLNS είναι: Μποτσουάνα: 5.3 %, Λεσόθο: 12.9 %, Ναμίμπια: 8.6 % και Σουαζιλάνδη 13.9 %. Στην πραγματικότητα η απώλεια εσόδων πρέπει να είναι πολύ μικρότερη επειδή πολλά ευαίσθητα προϊόντα έχουν αποκλειστεί από τη φιλελευθεροποίηση από την πλευρά της ΝΑ και δενπάρχει κανένας λόγος να θεωρείται ότι θαπάρξει ένα μόνιμο έλλειμμα. Η Κοινότητα είναι έτοιμη να βοηθήσει τις χώρες BLNS στην εφαρμογή της φορολογικής μεταρρύθμισης, που είναι αναγκαία για να διαφοροποιήσει τις πηγές εισοδήματός τους και απαιτείται ανεξάρτητα από τη TDCA.

Θαπάρξουν κέρδη για τους καταναλωτές αλλά και για τους επιχειρηματίες. Η επιχειρηματική κοινότητα θα έχει πρόσβαση σε φτηνότερες, καλύτερης ποιότητας και πιο διαφοροποιημένες προμήθειες για τις εισαγωγές τους και τα κεφαλαιουχικά αγαθά τους. Θα δημιουργηθούν έτσι καλύτερες προοπτικές για επενδύσεις, εξαγωγές και προσλήψεις πρόσθετου προσωπικού. Η ώθηση για τη δημιουργία θέσεων εργασίας και επενδύσεων στην Ένωση Πελατών της Νότιας Αφρικής (SACU) αναμένεται να είναι τα κύρια θετικά αποτελέσματα της ΣΕΣ. Αυτό θα οδηγήσει σε ένα κατανεμητικό κέρδος μέσα στις οικονομίες των χωρών BLNS και θα επιτρέψει σταπουργεία οικονομικών τους να εισπράξουν έσοδα μέσω ενός διαφορετικού συστήματος φόρων.

Η σχέση μεταξύ της ΑΚΜΑ και της ΣΕΣ είναι δυσκολότερο να εξεταστεί με πρακτικούς όρους, επειδή η ΑΚΜΑ οφείλει επίσης να καταστεί μια δομημένη οντότητα στο εμπορικό μέτωπο, μέσω της διαπραγμάτευσης της δικής της ΣΕΣ. Η γενική κοινοτική πολιτική, για την ενθάρρυνση της οικονομικής ολοκλήρωσης σε περιφερειακό επίπεδο, εξασφάλισε το ότι δεν έχει αποκτηθεί καλύτερη πρόσβαση στην αγορά της ΝΑ απ'ότι οι χώρες της ΑΚΜΑ" για παράδειγμα η ΝΑ διατήρησε ορισμένες εμπορικές παραχωρήσεις στον κλωστοϋφαντουργικό τομέα ως προς τους εταίρους της ΑΚΜΑ. Επιπλέον, οποιεσδήποτε εμπορικές παραχωρήσεις λαμβάνονται από την Κοινότητα στο πλαίσιο της ΣΕΣ με τη ΝΑ, πρέπει να επεκταθούν, σύμφωνα με το εμπορικό πρωτόκολλο της ΑΚΜΑ, σε όλα τα μέλη της ΑΚΜΑ. Αυτό θα εξασφαλίσει το ότι οι χώρες της ΑΚΜΑ θα έχουν καλύτερη πρόσβαση στην αγορά της ΝΑ.